CELEX: 32020D0783
Language: hr
Date: 2020-06-12 00:00:00
Title: Provedbena odluka Komisije (EU) 2020/783 оd 12. lipnja 2020. o izmjeni Odluke 2012/757/EU u pogledu mjera za prilagodbu učestalosti redovitih zdravstvenih pregleda osoblja, osim strojovođa, koje obavlja poslove koji se odnose na sigurnost željezničkog prometa, nužnih zbog pandemije bolesti COVID-19 (Tekst značajan za EGP)

15.6.2020   
               
               
                  HR
               
               
                  Službeni list Europske unije
               
               
                  L 188/16
               
            
         PROVEDBENA ODLUKA KOMISIJE (EU) 2020/783
         оd 12. lipnja 2020.
         o izmjeni Odluke 2012/757/EU u pogledu mjera za prilagodbu učestalosti redovitih zdravstvenih pregleda osoblja, osim strojovođa, koje obavlja poslove koji se odnose na sigurnost željezničkog prometa, nužnih zbog pandemije bolesti COVID-19
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu (EU) 2016/797 Europskog parlamenta i Vijeća od 11. svibnja 2016. o interoperabilnosti željezničkog sustava u Europskoj uniji (1), a posebno njezin članak 5. stavak 11.,
         budući da:
         
                     (1)
                  
                  
                     Države članice obavijestile su Komisiju o poteškoćama pri obnavljanju određenih svjedodžbi ili dozvola osoblja, osim strojovođa, koje obavlja poslove koji se odnose na sigurnost, uzrokovanima mjerama poduzetima zbog pandemije bolesti COVID-19.
                  
               
                     (2)
                  
                  
                     Te su mjere dovele do nemogućnosti ispunjavanja propisa o učestalosti redovitih zdravstvenih pregleda osoblja, osim strojovođa, koje obavlja poslove koji se odnose na sigurnost, utvrđenih u točki 4.7.2.2.1. Priloga I. Odluci Komisije 2012/757/EU (2). U svrhu osiguravanja kontinuiteta pružanja usluga potrebno je odobriti dodatno razdoblje od šest mjeseci za obavljanje tih pregleda. To ne bi trebalo dovoditi u pitanje dodatne zdravstvene preglede ili povećanu učestalost pregleda ako to zahtijeva zdravstveno stanje zaposlenika.
                  
               
                     (3)
                  
                  
                     Odluku 2012/757/EU trebalo bi stoga na odgovarajući način izmijeniti.
                  
               
                     (4)
                  
                  
                     Od 1. ožujka 2020. zbog pandemije bolesti COVID-19 osoblje, osim strojovođa, koje obavlja poslove koji se odnose na sigurnost možda se nije moglo podvrći redovitim zdravstvenim pregledima s propisanom učestalošću. Kako bi se izbjegla bilo kakva pravna nesigurnost, produljenje razdoblja u kojem treba obaviti redovite zdravstvene preglede trebalo bi stoga primjenjivati od 1. ožujka 2020.
                  
               
                     (5)
                  
                  
                     Mjere predviđene ovom Odlukom u skladu su s mišljenjem Odbora iz članka 51. stavka 1. Direktive (EU) 2016/797.
                  
               
                     (6)
                  
                  
                     Kako bi se osigurala djelotvornost mjera predviđenih ovom Odlukom, ova Odluka trebala bi stupiti na snagu sljedećeg dana od dana objave u Službenom listu Europske unije,
                  
               DONIJELA JE OVU ODLUKU:
         
            Članak 1.
            U točki 4.7.2.2.1. Priloga I. Odluci 2012/757/EU dodaje se sljedeći podstavak:
            
               „Ne dovodeći u pitanje točku 4.7.2.2.3. u pogledu dodatnih zdravstvenih pregleda i/ili psiholoških procjena, ako je redoviti zdravstveni pregled trebao biti obavljen u razdoblju od 1. ožujka 2020. do 31. kolovoza 2020., rok u kojem se mora obaviti produljuje se za šest mjeseci. Produljenje se ne primjenjuje ako je liječnik propisao češće preglede, osim ako države članice odluče drukčije. Željeznički prijevoznik i upravitelj infrastrukture uspostavljaju postupke čiji je cilj izbjegavanje da predmetne poslove obavlja osoblje koje je nesposobno za rad.”.
            
         
         
            Članak 2.
            Ova Odluka stupa na snagu sljedećeg dana od dana objave u Službenom listu Europske unije.
         
         
            Sastavljeno u Bruxellesu 12. lipnja 2020.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 138, 26.5.2016., str. 44.
         
         
            (2)  Odluka Komisije 2012/757/EU od 14. studenoga 2012. o tehničkoj specifikaciji za interoperabilnost podsustava „odvijanje i upravljanje prometom” željezničkog sustava u Europskoj uniji i o izmjeni Odluke 2007/756/EZ (SL L 345, 15.12.2012., str. 1.).